Carlos Larrañaga

Carlos Larrañaga Ladrón de Guevara, naixiu de Barcelona (Barcelonés, Catalunya) l'11 de marzo de 1937 y muerto en Benalmádena (Provincia de Málaga, Andalucía) o 30 d'agosto de 2012, estió un destacau actor espanyol, activo en o cine espanyol y en o teatro y la televisión dende 1941 (cuan nomás teneba que cuatro anyadas) dica la suya muerte, con cuantos premios recibius mientres a suya carrera cinematografica. Feba parte d'una familia d'artistas, estando fillo d'os actors Pedro Larrañaga y Ruiz-Gómez y María Fernanda Ladrón de Guevara; ye chirmanastro (por su mai) de l'actriz Amparo Rivelles y ye lo pai d'os actors Amparo Larrañaga y Luis Merlo.

Con nomás que cuatre anyadas ya prenió parte en a cinta Alma de Dios (1941, Ignacio F. Iquino), a on tamién actuaba la suya chirmanastra Amparo chunto con destacaus actors como Paco Martínez Soria, Guadalupe Muñoz Sampedro, Manuel González, Luis Prendes u José Isbert y dende alavez parteció en bellas atras cintas como Pequeñeces... (1950, Juan de Orduña) u The Pride and the Passion (1957, Stanley Kramer); ista zaguera rodada en Espanya con actors como Cary Grant (con qui se fació amigo en o rodache), Frank Sinatra y Sophia Loren. Tamién actuó en atras cintas como Quince bajo la lona (1959, Agustín Navarro), A sangre fría (1959, Juan Bosch Palau), El pequeño coronel (1960, Antonio del Amo), Ha llegado un ángel (1961, Luis Lucia Mingarro), Las verdes praderas (1979, José Luis Garci), Atraco a las 3... y media (2003, Raúl Marchand Sánchez), u Luz de domingo (2007, José Luis Garci, nominau a lo Goya a lo Millor Actor Segundario).

Tamién treballó en cuantas obras de teatro, en destacando en os suyos primers anyos bellas obras como La cornada (1960, Alfonso Sastre), Tengo un millón (1960, Víctor Ruiz Iriarte), u La tercera palabra (1966), Alejandro Casona), pero destacando tamién as suyas interpretacions en adaptacions d'obras teatrals internacionals, como Private Lives (Noël Coward), Cat on a Hot Tin Roof (Tennessee Williams) u Jake's Women (Neil Simon).

Estió bien destacable la suya labor en o campo televisivo, en destacando las suyas interpretacions en series como Estudio 1 (con obras teatrals en directo), Los gozos y las sombras (1982, Rafael Moreno Alba), Proceso a Mariana Pineda (1984, Rafael Moreno Alba), Goya (1985, José Ramón Larraz), u Farmacia de guardia (1991-1995, Antonio Mercero).

 Filmografía Carlos Larrañaga en Internet Movie Database. 
 Como actor 
 Anyo Títol d'a cinta Papel Director Reparto Atros 1941  Alma de Dios Alma de Dios en Internet Movie Database.  Fillo d'Ezequiela Ignacio F. Iquino Paco Martínez Soria, Amparo Rivelles, Guadalupe Muñoz Sampedro, Manuel González, Luis Prendes, José Isbert, Pilar Soler, Teresa Idel, José Acuaviva, Trini Borrull, Matilde Artero, Juan Barajas  '<ref> [ '] en Internet Movie Database.</ref>    

 Referencias 

 Vinclos externos 
  Carlos Larrañaga en Internet Movie Database.
  Carlos Larrañaga en o Diccionario Biográfico Español d'a Real Academia de la Historia.

Categoría:Actors de Catalunya
Categoría:Muertos en Benalmádena
Categoría:Naixius de Barcelona
Categoría:1937 (naixencias)
Categoría:2012 (muertes)